—13 — KIEKU L-BNEDMIN …. Kien ilu jafha s-snin. Fil-kenn ta' qalbhom Inħabbu b'seħer ta' sbuħija u għana; B'taħbita waħda kien iħeġġeġ talbhom: Ixxrerrdu l-ġmiel u jkattru l-qlub ferħana. Hu kien Poeta, hi Xitla ta' ward sbejjaħ: Xħin qalbha kienet tfur bil-poeżija, Troddlu l-ftit ilma f'bukkett ġmiel u fwejjaħ, Hienja li tat hi wkoll farka sbuħija. 'Ja Xitla ħelwa, bint il-ġonna mżejna, — Qalilha bi tnehida — int qdejtu sewwa Sehmek fuq l-art u, bħala dawl f'għajnejna, Bqajt tgħix għall-ideal ta' ġmiel u ħlewwa. Kemm isbaħ kienet tkun din l-art imsejkna Kieku l-bnedmin jixbhuk, ja Xitla ċkejkna Il-ġdid jeqdiem quddiem għajnejna mġarrba Bħal tlugħ u nżul ix-xemx matul is-snin. L-egħġubijiet — is-sħarijiet ta' darba — Jiddu u jintfew fil-ħajja tal-bnedmin. U drajna, bħal kull għaġeb tan-Natura, L-isħra ta' għerf ix-Xjenza: minn ġuf l-art, Mill-ajru u l-baħar ħwejjeġ kbar mostura Rajna jinfetħu kif naraw il-ward. Sa l-firda mill-għeżież li kienu magħna, U l-għażż, is-serq u l-għajb nidraw biż-żmien. Il-lum ħmuret il-wiċċ u l-biki tagħna Jgħibu malajr bħax-xemw fin-nirien, Imnalla darba l-mewt; biex qatt nidrawha, Għar kieku d-dinja ta' taħt fuq narawhal